CELEX: 62014CN0289
Language: fi
Date: 2014-06-12 00:00:00
Title: Asia C-289/14: Ennakkoratkaisupyyntö, jonka Conseil d'État (Ranska) on esittänyt 12.6.2014 – Brit Air SA v. Ministère des finances et des comptes publics

11.8.2014   
            
            
               FI
            
            
               Euroopan unionin virallinen lehti
            
            
               C 261/16
            
         Ennakkoratkaisupyyntö, jonka Conseil d'État (Ranska) on esittänyt 12.6.2014 – Brit Air SA v. Ministère des finances et des comptes publics
   (Asia C-289/14)
   2014/C 261/24
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Valittaja: Brit Air SA
   
      Vastapuoli: Ministère des finances et des comptes publics
   
      Ennakkoratkaisukysymykset
   
   
               1)
            
            
               Onko 17.5.1977 annetun neuvoston direktiivin 77/388/ETY (1)2 artiklan 1 alakohtaa ja 10 artiklan 2 kohtaa tulkittava siten, että kiinteämääräistä summaa, joka lasketaan prosenttiosuutena franchising-sopimuksen perusteella toteutettujen lentojen vuosittaisesta liikevaihdosta ja jonka lentoyhtiö maksaa toisen lentoyhtiön puolesta luovuttamistaan vanhenevista lipuista, on pidettävä viimeksi mainitulle maksettuna arvonlisäveron soveltamisalan ulkopuolisena korvauksena korvauskelpoisesta vahingosta, joka on aiheutunut siitä, että tämä on turhaan käyttänyt liikennevälineitään, vai luovutetuista mutta vanhentuneista lipuista saatavia tuloja vastaavana summana?
            
         
               2)
            
            
               Siinä tapauksessa, että tämän summan on katsottava vastaavan luovutettujen mutta käyttämättä jääneiden lippujen hintaa, onko näitä säännöksiä tulkittava siten, että matkalipun luovutus voidaan samaistaa kuljetuspalvelun todelliseen suorittamiseen ja että lentoyhtiön itsellään pitämät summat ovat arvonlisäveron alaisia tilanteessa, jossa lentolipun haltija ei ole käyttänyt lippuaan ja lippu on näin ollen vanhentunut?
            
         
               3)
            
            
               Jos näin on, onko Air France -yhtiön tai Brit Air -yhtiön maksettava kannettu vero valtiolle hinnan maksamisen jälkeen eli siitä huolimatta, että matka saattaa jäädä toteutumatta asiakkaasta johtuvista syistä?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17.5.1977 annettu kuudes neuvoston direktiivi 77/388/CE (EYVL L 145, s. 1).